分类：文化/艺术-文学
问题：求黄庭坚诗求黄庭坚&lt;次韵文潜同游王舍人园&gt;全文 
求黄庭坚<次韵文潜同游王舍人园>全文
回答：次韵文潜同游王舍人园
      
          黄庭坚

移竹淇园下，买花洛水阳。
风烟二十年，花竹可迷藏。
九衢流车马，相值各匆忙。
岂有道边宅，静居如宝坊。
幅巾延客酒，妙歌小红裳。
主人有班缀，衣拂御炉香。
常恐?鴂鸣，百草为不芳。
故作龟曳尾，颇深漆园方。
初开蜗牛庐，中置师子床。
买田宛丘间，江汉起滥觞。
今此百亩宫，冬温夏清凉。
身闲阅世故，宇静发天光。
安肯声利场，牵黄臂老苍。
张侯笔瑞世，三秀丽斋房。
作诗盛推赏，明珠计斛量。
扫花坐晚吹，妙语益难忘。
重游樊素病，捧心不能妆。
来日犹可追，听我歌楚狂。